**Практыкаванне 6**

1. **На адной частцы малюем (запісваем) гародніну, на другой – садавіну, прыдумляем пра іх загадкі.**

|  |
| --- |
|  |
|  |
| **2.***Паказваем высокую моркву, круглую рэпку, “расці” – паказваем знізу ўгару, “парвем”- хапаем рукой і цягнем на сябе, “шкрабем” – рабрынай далоні па іншай далоні, “мыем” – мыем рукі, “крышым” – б’ем рабрынай далоні па сцягну ці па іншай далоні, “варым” – мяшаем вялікай лыжкай, “солім” – солім, “ядзім” – чарпаем лыжкай, “смачна есці” – гладзім жывот* | **У гародзе – рэпка****У гародзе морква, у гародзе рэпка.****Расці, расці, морква… (рэпка),****Парвем-парвем моркву….****Шкрабем, шкрабем моркву…** **Мыем, мыем моркву…****Крышым, крышым моркву…****Варым, варым моркву…****Солім, солім моркву…****Ядзім, ядзім моркву…****СМАЧНА ЕСЦІ!** |

1. ВЫБАЧАЙЦЕ, КАЛІ ЛАСКА!

Прыдумай, за што мог бы прабачацца Карлсан-з-Даху, Калабок, Цмок альбо іншы казачны герой. Складзі за яго “выбачальную прамову”, дзе ён тлумачыць, што зрабіў і чаму, просіць прабачэння (тры ці больш сказаў)

|  |  |
| --- | --- |
| 4.*Працягваем вучыць гімнастыку для вочак. Пад гэты вершык вочы пераводзім угару і ўніз, плаўна, зазіраючы ў неба і на падлогу.* | **Толькі сеў я на арэлі,** **Як арэлі паляцелі!****Моцна я трымаюся,****Уверх ды ўніз гайдаюся!****І спяваю, і смяюся –****Анічога не баюся!** |

1. У гэтым тэксце нельга ўжываць словы ***АДКРЫЦЬ*** і ***ЗАКРЫЦЬ***. На пустых месцах устаўце патрэбныя дзеясловы-сінонімы.

Адась і Алеся сабраліся на шпацыр. Адась … акно, Алеся … дзверы. Дзеці выйшлі на ганак. А там дождж! Залева! Навальніца! Давялося … дзверы і вяртацца. Што рабіць дома ў дождж? Алеся … кніжку, а Адась … шуфлядку стала і стаў перабіраць цацкі. Раптам сцямнела. Хмары… неба. Бліснула маланка. Дзяўчынка ад жаху … вочы, а хлопец… рот ад здзіўлення: вечка чамадана … і з яго вылецеў прывід. Прывід паляцеў у варэльню і… кран. Але вада не палілася. Прывід застагнаў: “Я паміраю ад смагі!” Малая завішчэла і схавалася пад коўдру, а брат спрытна … бутэльку з вадой і крыкнуў прывіду: лезь сюды! Прывід імгненна ўлез у бутэльку і стаў піць. У гэты час Адась … корак. Прывід апынуўся ў палоне.

* Алеся, што з ім рабіць?- спытаў хлопчык сястру.

Алеся вызірнула з-пад коўдры.

* Непадалёк … Музей Навукі, давай занясем яго туды. Яму там будзе весела. Магчыма, ён дапаможа нават … новыя законы прыроды